stanford-oval/wikipedia huggingface dataset:
Tool
Historia > Ænima ja Salival (1996–2000)

Ænima julkaistiin 1. lokakuuta 1996. Tyylillisesti sen äänimaailma on huomattavan erilainen verrattuna debyyttialbumiin Undertow, sillä Ænima on huomattavasti raskaampi, ja se sisältää enemmän progressiivisempia elementtejä. Oman osansa äänimaailman muutokseen toi uuden basistin Justin Chancellorin erikoinen soittotapa, joka sisälsi paljon efektien hyväksikäyttöä ja kitaramaisia sointukuvioita.
Albumilta julkaistiin single Stinkfist, joka sai ristiriitaista palautetta musiikkikanavilta. Kappaleen suorasanaiset viittaukset käsin tapahtuvaan anaaliseksiin olivat liikaa Music Televisionille, joka lyhensi kappaleesta tehtyä musiikkivideota ja nimesi sen uudelleen Track 1#:ksi. Myös useat radiokanavat pyrkivät lyhentämään kappaletta ja sensuroimaan sen lyriikoita. Yhtyeen jäsenet eivät ymmärtäneet sensuuria, sillä heidän mukaansa kappaleen inspiraation lähteenä toimi Careyn Stinkfist-tuttava, joka ei pelännyt liata käsiään. Kappaleen sanoituksissa Stinkfist-käsitettä pidetään ennemminkin eräänlaisena metaforana ihmisluonteen kyltymättömyydelle ja mielihaluille, eikä kappale liity väittämän mukaan mitenkään anaaliseksiin.
Vuoden 1997 aikana julkaistiin single ja video albumin kappaleesta "Ænema", joka toi Toolille sen ensimmäisen Grammy-palkinnon parhaasta metalliesityksestä vuonna 1998.
Edellisten singlejen lisäksi albumilta julkaistiin promosinglet H. ja Forty-Six & 2.
Æniman jälkeen Tool ei julkaissut viiteen vuoteen uutta albumia, mutta se keikkaili erittäin aktiivisesti vielä vuonna 1998 mm. Melvins-yhtyeen kanssa sekä satunnaisesti vuoden 1999 aikana. Niin sanottuna luppoaikana Toolin pitkäaikainen kitarateknikko Billy Howerdell perusti Keenanin kanssa sivuprojektin, joka nimettiin A Perfect Circleksi.
Vuonna 2000 Tool julkaisi VHS/DVD/CD-Box -kokonaisuuden Salival. Se sisälsi live-kappaleita vuosien 1996–1998 Æniman aikaisilta kiertueilta, B-puolia sekä coverin Led Zeppelinin No Quarter-kappaleesta. Mukana olivat videot kappaleista Sober, Prison Sex, Ænema sekä Stinkfist täysin sensuroimattomina versioina. Videotallenteen DVD-versio sisälsi myös Hush-kappaleen musiikkivideon, kun taas VHS-versioon ei sisältynyt kyseistä videota. Albumilla olevan "Third Eye"-kappaleen liveversio sisältää alussa Timothy Learyn puheen.
Historia > Lateralus (2001–2005)

Vuosituhannen vaihteessa maailmalla liikkui pitkään huhuja Toolin uuden albumin ilmestymisestä. Vuonna 2001 Internetiin levisi Systema Encéphale-niminen albumi, jonka tekijäksi ilmoitettiin Tool. Albumin kappaleiden nimet olivat vaikeatajuisia ja epämääräisiä, kuten Numbereft, Encephatalis ja Coeliacus. Kuukautta myöhemmin bändi ilmoitti Systema Encéphalen olevan pila, jonka tarkoitus oli kritisoida Napsterin kaltaisia musiikinjakelupalveluita.
Lopuksi kuitenkin samana vuonna julkaistiin oikea albumi Lateralus. Samaan aikaan julkaistiin albumin ensimmäinen single kappaleesta "Schism", josta tehdyn musiikkivideon ohjasi Adam Jones. Lateralus-albumilla yhtye oli mennyt selkeästi progressiivisempaan ja taiteellisempaan suuntaan, jonka voi kuulla mm. hyvin erikoisista rytmikuvioista (mm. kappaleissa "The Grudge", "Schism" ja "Lateralus") ja syvällisemmistä lyriikoista. Albumin monimutkaisuus haastoi monet kriitikot ja fanit, mutta tästä huolimatta albumi oli suuri menestys, ja se nousi julkaisuviikkonaan listaykköseksi Puolassa, Kanadassa, Australiassa ja Yhdysvalloissa. Suomessa albumi nousi julkaisuviikollaan sijalle 11 . Arvostettu musiikkilehti Kerrang! rankkasi Lateraluksen vuoden 2001 parhaaksi levyksi .
Yhtye aloitti toukokuussa välittömästi albumin julkaisun aikoihin lyhyen kiertueen, joka käsitti Yhdysvallat, Euroopan ja Australian. Kiertue loppui heinäkuussa, jonka jälkeen elokuussa yhtye pääsi arvostetun progressiivisen rockin pioneerin King Crimsonin kanssa kymmenen keikan Yhdysvaltain minikiertueelle.
Vuonna 2002 julkaistiin toinen single Parabola, joka sisälsi Parabolan lisäksi Parabol-osuuden. Ensimmäisen singlen tapaan myös kyseisestä singlejulkaisusta tehtiin musiikkivideo, jonka Parabola-osuudella esiintyy brittiläinen muusikko Tricky. Saman vuoden alkupuolella yhtye voitti toisen Grammy-palkintonsa kappaleesta Schism. Yhtye lopetti keikkailun marraskuussa 2002, jonka jälkeen yhtyeen jäsenet päättivät pitää pientä taukoa keskittyäkseen sivuprojekteihinsa. Tauon aikana esimerkiksi Keenanin A Perfect Circle julkaisi albumit Thirteenth Step (2003) ja Emotive (2004).
23. elokuuta 2005 Lateralus-albumista julkaistiin neljän kuvan ja kahden levyn vinyyliversio. Samoihin aikoihin yhtye oli aloittanut neljännen albuminsa nauhoitukset.
20. joulukuuta 2005 julkaistiin DVD-singlet kappaleista Schism ja Parabola. Molemmat sisälsivät kappaleiden musiikkivideot, kommenttiraidat ja uudelleenmiksaukset. Euroopassa singlet julkaistiin 9. tammikuuta 2006.
Historia > 10,000 Days (2006–2007)

Bändin viimeisin studioalbumi 10,000 Days julkaistiin 2. toukokuuta 2006. Albumilta julkaistiin 17. huhtikuuta single Vicarious.
Uusi albumi nousi julkaisuviikolla Yhdysvaltain, Kanadan, Puolan, Uuden-Seelannin, Israelin, Itävallan, Alankomaiden ja Norjan albumilistojen ykköseksi. Suomessa albumi sijoittui toiselle sijalle  ja myöhemmin samana vuonna käväisi ykköspaikalla (mid-price) . Maailmanlaajuisesti albumia myytiin ensimmäisellä viikolla 564 000 kappaletta lähde?. Albumi oli myynyt platinaa Yhdysvalloissa 2. kesäkuuta. Vuoden lopulla julkaistiin toinen single The Pot, joka nousi Yhdysvaltain Billboardin ykköseksi. The Pot oli yhtyeen ensimmäinen listaykkössingle.
Kuten vuoden 2001 Lateralus-kiertueenkin, vuoden 2006 kiertueen yhtye aloitti kiertämällä ensin Yhdysvaltoja jatkaen sitten Eurooppaan. Ensimmäisen keikan Tool soitti 30. huhtikuuta Coachella-festivaaleilla. Suomessa yhtye esiintyi 9. heinäkuuta 2006 Ruisrock-festivaaleilla Turun Ruissalossa. Tuolloin Maynard James Keenan ilmoitti yhtyeen palaavan Euroopan konserttiareenoille marraskuussa 2006. Suomeen asti kiertue ei kuitenkaan sillä kertaa ulottunut.
Vielä vuoden 2007 alkupuolella julkaistiin kolmas ja viimeinen single kappaleesta Jambi.
Toolin kappale Vicarious oli Grammy-ehdokkaana vuoden 2006 parhaasta hard rock -esityksestä. 10,000 Days-albumi toi Toolille Grammyn kuitenkin vain paras albumin pakkaus-kategoriassa .
Pitkään aikaan viimeisin yhtyeen esiintyminen oli 14. joulukuuta 2007 Las Vegasissa. Tool palasi kuitenkin keikkalavoille heinä-elokuun ajaksi 2009. Huhtikuussa 2010 Keenan kertoi yhtyeen kirjoittavan uutta materiaalia seuraavalle albumille.
Tool Suomessa

9. heinäkuuta 2006, Turku (Ruisrock)
16. kesäkuuta 2001, Seinäjoki (Provinssirock)
Grammy-palkinnot

Ænema (1998, Best Metal Performance)
Schism (2002, Best Metal Performance)
10,000 Days (2007, Best Recording Package)
Diskografia > Albumit

Undertow (1993) (Zoo)
#50 U.S.; 2x platinaa
Ænima (1996) (Zoo)
#2 U.S.; 3x platinaa
Salival (2000) (Tool Dissectional)
livekokoelmalevy (CD+VHS/DVD)
Lateralus (2001) (Tool Dissectional)
#1 U.S.; 2x platinaa
10,000 Days (2006) (Tool Dissectional)
#1 U.S.; platinaa
Fear Inoculum (2019)
Diskografia > EP:t

Opiate (1992) (Zoo)
platinaa
Diskografia > Singlet

Sober (1993) (Zoo)
Prison Sex (1994) (Zoo)
Stinkfist (1996) (Zoo)
H. (1996) (Zoo)
Ænema (1996) (Zoo)
Forty Six & 2 (1996) (Zoo)
Schism (2001) (Tool Dissectional)
Parabola (2002) (Tool Dissectional)
Lateralus (2002) (Tool Dissectional)
Schism (2005) (Tool Dissectional)
U.S. platinaa (DVD-Single)
Parabola (2005) (Tool Dissectional)
U.S platinaa (DVD-Single)
Vicarious (2006) (Tool Dissectional)
U.S. 2x platinaa
The Pot (2006) (Tool Dissectional)
Jambi (2007) (Tool Dissectional)
Fear Inoculum (2019)
Opiate² (2022)
Diskografia > Viralliset musiikkivideot

Hush (1992)
Sober (1993)
Prison Sex (1994)
Stinkfist (1996)
Ænema (1997)
Ænema (2000, sensuroimaton Salivalilla julkaistu versio)
Schism (2001)
Parabola (2002, sisältäen "Parabol" osuuden)
Vicarious (2006)
Diskografia > Muut julkaisut

Tool (1991) (demo)
Jäsenet > Nykyiset

Maynard James Keenan (laulu)
Adam Jones (kitara)
Justin Chancellor (bassokitara) (1995–)
Danny Carey (rummut)
Jäsenet > Entiset

Paul d'Amour (bassokitara) (1990–1995)
Jäsenet > Vierailijat

Muun muassa nämä henkilöt ovat vierailleet Toolin kappaleissa livenä:
Mike Bordin (Rummut) (Faith No More, Ozzy Osbourne)
Kappaleessa Triad Doningtonissa 2002
Dale Crover (Rummut) (The Melvins)
Kappaleessa Triad Australiassa 2002
Aloke Dutta (Tabla)
Kappaleessa Pushit vuoden 1998 "mini-kiertueella"
Robert Fripp (Kitara) (King Crimson)
Kappaleessa Intermission vuoden 2001 Tool/King Crimson "minikiertueella"
Tomas Haake (Rummut) (Meshuggah)
Hawkman (Laulu)
Kappaleessa Reflection vuoden 2002 USA-kiertueella
Dave Lombardo (Rummut) (Slayer)
Pat Mastelotto (Rummut) (King Crimson)
Kappaleessa Triad vuoden 2001 Tool/King Crimson "minikiertueella"
King Buzzo (Kitara) (The Melvins)
Soitti muutamissa eri yhteyksissä lavalla mm. coverin Ted Nugentin kappaleesta Stranglehold sekä coverin Peachin kappaleesta You Lied.
Mike Patton (Syntikka) (Tomahawk, Fantômas; aiemmin Faith No More sekä Mr. Bungle)
Scott Reeder (Bassokitara) (Kyuss)
Soittanut Toolin kanssa lavalla Kyussin kappaleen Demon Cleaner muutamia kertoja
Zack De La Rocha (Laulu) (Rage Against the Machine)
Layne Staley (Laulu) (Alice In Chains)
Kappaleessa Opiate Bremertonissa, 28. toukokuuta 1994
Statik (Collide)
Kappaleessa Triad muutamia kertoja
Tricky (Syntikka, Laulu)
Kappaleessa Opiate vuoden 2002 USA-kiertueella
Kirk Hammett (Kitara)
Kappaleessa Sober vuonna 2006 Havaijilla
Sivuprojektit

Kaikilla Toolin jäsenillä on omia sivuprojekteja. Tunnetuin on Toolin pitkäaikaisen kitarateknikon Billy Howerdelin perustama yhtye A Perfect Circle. Howerdel halusi yhtyeeseen alun perin naislaulajan, mutta Maynard Keenanin tarjouduttua yhtyeen solistiksi Æniman nauhoitusten aikoihin päätyi Hordewel valitsemaan hänet.
Keenan on yhdessä Nine Inch Nailsin Danny Lohnerin kanssa perustanut yhtyeen nimeltään Puscifer, jolta on julkaistu yksi albumi. Lisäksi kappaleet REV 22:20 sekä Undertaker julkaistiin elokuvien Underworld OST sekä Underworld: Evolution soundtrackeilla. REV 22:20 julkaistiin uudelleenmiksattuna myös elokuvan Saw II soundtrackilla.
Keenan on myös esiintynyt kahdessa Bikini Bandits parodiafilmissä, sekä lyhytelokuvassa Sleeping dogs lie, jossa näytteli myös Rage Against The Machine- sekä Audioslave -yhtyeestä tunnettu rumpali Brad Wilk.
Toolin rumpali Danny Carey soittaa myös yhtyeissä Pigmy Love Circus sekä Volto!.
Basisti Justin Chancellor pitää vaimonsa avustuksella omaa kirjakauppaa Lobal Orning. Chancellor kuuluu myös bändiin Peach, mutta he eivät ole julkaisseet mitään uutta albuminsa Giving Birth to a Stone (1994) uusintajulkaisun (2000) jälkeen.
Adam Jones on tehnyt yhteistyötä The Melvinsin kiertuekitaristina ja Adrian Belewin (mm. King Crimson) kanssa. Lisäksi hän on ohjannut videoita ja suunnitellut taidetta Peachille.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Viralliset fanisivut (Arkistoitu – Internet Archive) (englanniksi)
Tool.Rockmetal (Arkistoitu – Internet Archive) (englanniksi)
| n k Tool |
| --- | --- |
 Danny Carey  Justin Chancellor  Maynard James Keenan  Adam Jones Paul D'Amour 
Studioalbumit:  Opiate (EP)  Undertow  Ænima  Salival  Lateralus  10,000 Days  Fear Inoculum 
Muuta:  A Perfect Circle  Peach 
Danny Carey (rummut/perkussio)
Justin Chancellor (basso)
Adam Jones (kitara)
Maynard James Keenan (laulu)
Tool esiintymässä vuonna 2006.
Volgoneft-212

| Volgoneft-212 ВОЛГОНЕФТЬ 212 |
| --- | --- |
 Volgoneft-212 16. toukokuuta 2018
Nykyinen reitti:  Azovanmeri
Lippuvaltio:  Venäjän federaatio
Kotipaikka:  Pietari
MMSI-numero:  273333930
Tunnuskirjaimet:  UBQB2
Operaattori:  OAO Kamskoje retšnoje parohodstvo (Камское речное пароходство)
Omistaja:  OOO Kamatransoil
Rakennustelakka:  Volgogradski sudostroitelnyi zavod (Волгоградский судостроительный завод)
Rakennusnumero:  908
Status:  halkesi 14. joulukuuta 2024
Tekniset tiedot
Pituus:  136 (2024), 132,6 (1969) m
Korkeus:  16,9 m
Syväys:  5,5 m
Bruttovetoisuus (GT):  3,566
Nettovetoisuus (NT):  1,760
Koneisto:  8NVD48A-diesel
Koneteho:  736 kW kW
Nopeus:  20 km/h
Nopeus:  11 kn
Miehistö:  13
Muuta:  Jokilaivarekisteriluokka: M
Volgoneft-212 (ven. Волгонефть-212) oli vuonna 1969 rakennettu neuvostoliittolaisvalmisteinen Volgoneft-luokan jokitankkialus, joka 15. joulukuuta 2024 repesi kahtia kovassa merenkäynnissä Mustanmeren ja Asovanmeren välisessä Kertšinsalmessa. Alus oli ollut rekisteröity Kuibyshevski Zatoniin Tatarstanissa, mutta sen rekisteröinti oli 2006 siirretty Samaraan. Aluksen omistaja oli alunperin ollut Volgotanker, ja se kuului Projekt 1577 -luokan Volgoneft-jokitankkialuksiin. 2014 alus oli myyty KamaTransOilille, mikä osoitti sen haltijaksi Kama Shippingin. Samalla laiva rekisteröitiin Pietariin venäläisellä laivarekisterinumerolla 089722. Laivan radiokutsumerkki oli UBQB2.
14. joulukuuta 2024 kolmetoista miehistön jäsentä valmistautui jättämään aluksen pelastusliiveissä odottaen hinaaja Merkuria (Меркурий - IMO 9590187) ja toista hinaajaa pelastamaan. Kuitenkin Mi-8-helikopteri pelasti miehistön. Yksitoista joutui sairaalahoitoon. Myöhemmin yksi heistä menehtyi hypotermiaan. Kahdeksan miehistön jäsentä jouduttiin pelastamaan merestä. Pelastustoimiin osallistui 50 henkilöä. Volgoneft-212:n kapteeni määrättiin tutkintavankeuteen. Toisen vaurioituneen aluksen, Volgoneft-239:n kapteeni määrättiin kotiarestiin.
Lastina oli 4900 tonnia raskasta polttoöljyä.lähde tarkemmin? Mereen päässyt raskas polttoöjy uhkaa Mustanmeren rannalla mm. Anapan lomanviettorantoja. Pelastustoimen esikunnan mukaan 2024 vuoden viimeiseen päivään mennessä oli pelastettu merestä 1686 lintua, joista 1300 oli lähetetty jatkohoitoon Venäjän lintuparantoloihin. Suurin pelastuskeskus on Vitjazevossa, jossa on 26 vapaaaehtoista auttajaa ja eläinlääkäriä.
Momentum

| Momentum> Momentum Mozgalom |
| --- | --- |
  
  
  
Perustettu:  4. maaliskuuta 2017
Johto:   Márton Tompos (pj.) 
Ideologia:  liberalismi EU-myönteisyys liberaalinationalismi
Poliittinen kirjo:  keskusta
Värit:  violetti
Országgyűlés:  11 / 199
Europarlamentti:  0 / 21
Kansainväliset jäsenyydet:  – ALDE
Nuorisojärjestö:  Momentum TizenX
Kotisivu:  momentum.hu
Infobox OKNimi-testi OK: 
Momentum Mozgalom (’Momentum-liike’), lyhyemmin Momentum tai MOMO, on vuonna 2017 perustettu unkarilainen keskusta-liberaali puolue. Se on ollut liberaalin europuolue ALDE:n jäsen marraskuusta 2018 lähtien.
Ideologia ja näkemyksiä

Momentum on profiloitunut vastustamaan Fidesz-puoluetta, ja sen inspiraationa on toiminut ranskalainen En Marche -puolue. Puolue on avoimesti arvostellut Fideszin läheistä suhdetta Putinin Venäjään.
Puolue kannattaa mm. seuraavia asioita:
Euroon siirtymistä.
Inklusiivista korkeakoulujärjestelmää, jossa mm. sosiaalisen perustein voidaan myöntää stipendi.
Sähköisten palveluiden (esim. äänestäminen ja e-laskut) lisäämistä yhteiskunnassa.
Jokioisten kirkko

| Jokioisten kirkko |
| --- | --- |
 Kirkko kesäkuussa 2023
Sijainti:  Kirkkotie 101, Jokioinen
Koordinaatit:  60°48′45.1″N, 023°27′50.9″E
Seurakunta:  Jokioisten seurakunta
Rakentamisvuosi:  1631, uusittu 1862
Materiaali:  puu
Istumapaikkoja:  400
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Jokioisten kirkko on todennäköisesti yksi Suomen vanhimmista puukirkoista. Vuonna 1631 rakennetussa pitkäkirkossa on pitkillä sivuilla vastakkaiset lyhyet sakasti ja eteinen. Uusgoottilaisen ulkoasunsa ja tornin kirkko sai 1862, jolloin se uusittiin Carl Albert Edelfeltin piirustusten mukaan. Erillisessä tolpparakenteisessa matalaseinäisessä kellotapulissa on nelipäätyinen kattorakennelma. Tapuli on mahdollisesti kirkon ikäinen tai 1700-luvun alkupuolelta, kellot ovat vuosilta 1644 ja 1755. Kirkkoa on korjattu myös 1742, 1779, 1886 ja 1895. Sen pinta-ala on 178 neliömetriä ja siellä on istumapaikkoja 400 hengelle. Alttarin puisen 1650-luvulta peräisin olevan ristin kehykset suunnitteli Rafael Blomstedt 1931. Kirkon 15-äänikertaiset urut on valmistanut Hans Heinrich 1971.
Kirkon itäpuolella hautausmaa, jonka sankaripatsaan on veistänyt Armas Tirronen ja suihkukaivon suunnitellut Ilmari Wirkkala. Kirkon lähellä on maaherra Carl Johan Stjernvallin hautamuistomerkki ja Miina Sillanpään hauta.
Museovirasto on luokitellut Jokioisten kirkon ja sen ympäristöön kuuluvan hautausmaan, kellotapulin ja pappilan valtakunnallisesti merkittäväksi rakennetuksi kulttuuriympäristöksi.
Aiheesta muualla

Kuvia tai muita tiedostoja aiheesta Jokioisten kirkko Wikimedia Commonsissa
Jokioisten seurakunta: Jokioisten kirkko
| n k Perustiedot Wikidatassa: Jokioisten kirkko (Q19818283)ohje |
| --- | --- |
esiintymä kohteesta: kirkko
valtio: Suomi
sijaitsee hallinnollisessa alueyksikössä: Jokioinen
sijainti: Jokioisten kirkonkylä
katuosoite: Kirkkotie 101, 31600 Jokioinen
koordinaatit: 60°48′45″N 23°27′51″E﻿ / ﻿60.81253°N 23.46414°E﻿ / 60.81253; 23.46414
Yhdysvaltain republikaanisen puolueen esivaalit 2024

Yhdysvaltain republikaanisen puolueen esivaalit 2024 alkoivat 15. tammikuuta ja päättyivät 4. kesäkuuta 2024. Ne järjestettiin kaikissa Yhdysvaltain osavaltioissa sekä merentakaisilla alueilla. Esivaaleissa valittiin edustajat heinäkuussa 2024 pidettävään republikaanien kansalliseen puoluekokoukseen, jossa valitaan puolueen presidenttiehdokas vuoden 2024 presidentinvaaleihin. Yrittäjä ja televisiopersoona Donald Trump voitti puolueen esivaalit kolmatta kertaa peräkkäin. Trump nimitettiin virallisesti puoleensa presidenttiehdokkaaksi 15. heinäkuuta 2024 republikaanien puoluekokouksessa.
Ehdokkaat > Puolueen presidenttiehdokas

Donald Trump 
 Florida
Ehdokkaat > Luopuneet

Ryan Binkley 
 Texas
Luopui Etelä-Carolinan esivaalin jälkeen.
Doug Burgum 
 Pohjois-Dakota
Chris Christie 
 New Jersey
Ron DeSantis 
 Florida
Luopui Iowan vaalikokouksen jälkeen.
Larry Elder 
 Kalifornia
Nikki Haley 
 Etelä-Carolina
Luopui supertiistain esivaalien jälkeen.
Asa Hutchinson 
 Arkansas
Luopui Iowan vaalikokouksen jälkeen.
Will Hurd 
 Texas
Perry Johnson 
 Michigan
Mike Pence 
 Indiana
Vivek Ramaswamy 
 Ohio
Luopui Iowan vaalikokouksen jälkeen.
Tim Scott 
 Etelä-Carolina
Francis X. Suarez 
 Florida
Kadonneet lapset

| Kadonneet lapset Hector |
| --- | --- | --- |

Studioalbumin tiedot
 Äänitetty : 1977–78
 Studio : Love Studio
 Julkaistu: huhtikuussa 1978   1990 (CD)
 Formaatti: LP-levy (LRLP 270)   C-kasetti (LRC 270)   CD-levy (LRCD 270)
 Tuottaja(t): Hector
 Tyylilaji: suomirock, pop rock, folk rock, progressiivinen rock
 Kesto: 44.34
 Levy-yhtiö: Love Records
 Levymerkki: Love Records
Muut kannet
   Albumin takakansi.
Listasijoitukset
  Suomi: 2. (huhtikuu 1978)
Hectorin muut julkaisut
| H. E. C. 1977 | Kadonneet lapset 1978 | Ruusuportti 1979 |
Singlet albumilta Kadonneet lapset
 ”Kissojen yö” / ”Palellaan yhdessä” Julkaistu: 1977  ”Ei mittään” / ”Kadonneet lapset” Julkaistu: 1978
Kadonneet lapset on suomalaisen rockmuusikko Hectorin soolouran kuudes, huhtikuussa 1978 julkaistu studioalbumi. Hectorin edellinen albumi H. E. C. (1977) edusti enemmän humoristisempaa puolta, mutta tällä albumilla Hector teki paluun syvähenkiseen ja vakavampaan musiikkiin. Albumin tunnetuimpia kappaleita ovat singlenäkin julkaistut Al Stewartin Year of the Cat -kappaleen suomennos ”Kissojen yö” sekä albumin avausraita ”Tuulisina öinä”.
Levy nousi parhaimmillaan Suomen albumilistan toiseksi pysyen listalla yhteensä 33 viikon ajan. Albumi ylitti kultalevyrajan jo ilmestymisvuotena ja levyä on myyty noin 25 000 kappaletta.
Levy-yhtiö Love Records julkaisi albumin vinyylilevynä ja C-kasettina. Albumista on tehty neljä painosta CD-levynä, joista ensimmäinen ilmestyi vuonna 1990 ja viimeisin 2006.
Kappaleet

Kaikki jousisovitukset Kaj Westerlund.
Tuulisina öinä – 4.37 (säv. , san. & sov. Hector)
Kadonneet lapset – 4.27 (alkup. ”Io me ne Andrei”, säv. Antonio Coggio, san. Claudio Baglioni, suom. san. Hector, sov. Hector)
Postitoimistojuttu – 4.35 (säv. , san. & sov. Hector)
Insinöörin unet – 4.15 (säv. , san. & sov. Hector)
Palellaan yhdessä – 4.13 (säv. , san. & sov. Hector)
Ei mittään (Työttömän arkiviisu) – 2.54 (säv. trad., san. & sov. Hector)
Tuntematon sotilas – 3.11 (säv. & sov. K. Westerlund, san. Hector)
Käenpoika (Laulu fasismista) – 5.29 (alkup. ”She Was Waiting for Her Mother”, säv. & san. Shawn Phillips, suom. san. & sov. Hector)
Nainen yksin on – 3.55 (alkup. ”Only Women Bleed”, säv. & san. Alice Cooper / Dick Wagner, suom. san. & sov. Hector)
Kissojen yö – 4.58 (alkup. ”Year of The Cat”, säv. Al Stewart / Peter Wood, san. A. Stewart, suom. san. Hector, sov. K. Westerlund)
Kerro vaan! – 2.00 (alkup. ”Tell Me Why”, säv. & san. Neil Young, suom. san. & sov. Hector)
Lähteet:
Tekijät > Muusikot

Hector – laulu, kitarasoolo (4)
Kaj Westerlund – kapellimestari (1, 2, 4, 6–10), kosketinsoittimet
Antero Jakoila – kapellimestari (3, 6, 11), kitarat
Hasse Walli – kitarat (1 (soolok.), 3, 7, 8)
Heimo ”Holle” Holopainen – basso (5)
Harri Merilahti – basso (1–4, 6-11)
Aimo ”Aikka” Hakala – rummut (1–4, 6, 7, 9)
Pekka ”Vando” Suvanto – rummut (5)
Ronnie Österberg – rummut (8, 10)
+
Timo Lindström, Martti Metsäketo, Irina Milan, Mira Milan ja Merja Nyman – taustalaulu (6)
Harri Saksala – huuliharppu (3)
Heikki ”Pedro” Hietanen – urut (8, 10)
Juha Metsäpelto – oboe (8)
Pekka Pöyry – sopraanosaksofoni (8, 10)
Lähteet:
Jouni Heinonen, Heikki Hämäläinen ja Jorma Taivainen – viulut (8, 10)
Ulf Hästbacka – viulut (1, 2, 4, 7–10)
Erkki Palola – viulut (1, 2, 4, 7, 9)
Seppo Kurki – viulut (1, 4, 7)
Lauri Laasonen ja Helge Valtonen – alttoviulut (1, 2, 4, 7, 9)
Károly Garam – sello (8, 10)
Leena Kavilo – sello (1, 2, 4, 7, 9)
Lähteet:
Tekijät > Tuotanto

Hector – tuottaja
Love Studio / Paul Jyrälä – äänitys (1977–78)
Love Studio / Paul Jyrälä ja Hector – miksaus
+
Hector – kannen suunnittelu
Erkki Harma – logo ja ulkoasu
Erik Uddström – valokuva
Lähteet:
Kirjallisuutta

Dimery, Robert (toim.): 1001 albumia jotka jokaisen on kuultava edes kerran eläessään.  ((1001 Albums You Must Hear Before You Die, 2006.) Suomalaisen laitoksen päätoimittaja Jake Nyman. Kääntäjät: Esa Kuloniemi ym)  Helsinki:  WSOY, 2010.  ISBN 978-951-0-36217-4
Hector
| --- | --- |
Studioalbumit:  Nostalgia  Herra Mirandos  Hectorock I  Liisa pien  Hotelli Hannikainen  H.E.C.  Kadonneet lapset  Ruusuportti  Linnut, linnut  Eurooppa  Hyvää yötä Bambi  Hectorock II  Nuku idiootti  Varjot ja lakanat  Yhtenä iltana  Ensilumi tulee kuudelta  Salaisuuksien talo  Kultaiset lehdet  Hidas  Helismaan pikajuna  Ei selityksiä  Hauras 
DVD:t:  Mestarit Stadionilla  Hector 60v-Juhlatupla
Erkki Niemi (professori)

Erkki Johannes Niemi (12. marraskuuta 1934 Säkylä  – 7. lokakuuta 2020 Lappeenranta) oli suomalainen tekniikan tutkija ja professori.
Niemen vanhemmat olivat maanviljelijä Martti Edvin Niemi ja Elli Emilia Knuutila ja puoliso vuodesta 1960 Kaija Inkeri Koponen. Niemi valmistui insinööriksi Turussa 1959 ja diplomi-insinööriksi Teknillisestä korkeakoulusta 1963. Hän oli Wärtsilän Helsingin tehtaan suunnittelija 1959–1963 ja teräsrakenteiden pääsuunnittelija 1963-1969 ja Järvenpään tehtaan tuoteinsinööri 1969–1973 ja tuotekehityspäällikkö 1973–1975. Teräspaarre Oy:n tuotekehityspäällikkö Niemi oli 1975–1976.
Lappeenrannan teknillisen korkeakoulun teräsrakenteiden vt. professori Niemi oli 1974–1976 ja professori 1976–1998. Hän oli myös korkeakoulun koneenrakennuksen laitoksen johtaja 1975–1980 ja varajohtaja 1981–1986, konetekniikan osaston varajohtaja 1987–1994 ja osastonjohtaja 1995–1998 ja teräsrakenteiden laitoksen johtaja 1989–1998, samoin kuin korkeakoulun hallituksen jäsen useaan otteeseen. Niemi toimi Lappeenrannan-Imatran kesäyliopiston rehtorina 1986–1994. Hänellä oli myös useita kotimaisia ja kansainvälisiä asiantuntijatehtäviä ja hän julkaisi alaltaan tutkimuksia, raportteja ja oppikirjoja. Tekniikan kunniatohtoriksi hänen promovoitiin Lappeenrannassa 2004.